Stewart Williams

Hanesydd, awdur a chyhoeddwr o Gaerdydd oedd Stewart Williams (12 Rhagfyr 1925 – 13 Ionawr 2011). Cyhoeddodd mwy na 100 o lyfrau yn cynnwys y gyfres 36-cyfrol Cardiff Yesterday oedd yn cynnwys archif bwysig o dros 7,500 o hen luniau.

Bywgraffiad
Ganwyd Stewart Williams yn Y Rhath ond fe'i magwyd yn Threlái.

Gweithiodd yn adran Beirianneg Cyngor Sir Caerdydd, cyn symud i swydd fel swyddog cyhoeddusrwydd gyda chwmni bws Western Welsh, gan ddechrau dysgu sgiliau fel gosod tudalennau, maint teip a ysgrifennu capsiynau, oedd yn sylfaen i grefft y newyddiadurwr ac argraffydd yn nyddiau y wasg print.

Cychwynodd ei yrfa cyhoeddi drwy gynhyrchu rhaglenni pêl-droed answyddogol i glwb Dinas Caerdydd, tîm a gefnogodd drwy gydol ei oes. Gwnaeth llwyddiant ysgubol ei gyfres o lyfres Cardiff Yesterday yn bosib iddo weithio fel cyhoeddwr yn llawn amser yn 1997 ac erbyn 1980 roedd wedi cyhoeddi 50 llyfr o'i gartref yn Y Barri. Roedd y busnes yn un teuluol gyda'i wraig Betty a'i blant Robert a Diane yn helpu gyda popeth o brawf-ddarllen i ddosbarthu.

Bu farw ei wraig yn 2009 a bu farw yntau yn 2011, yn 85 oed.

Cyfeiriadau

Categori:Hanesyddion o Gymru
Categori:Genedigaethau 1925
Categori:Marwolaethau 2011
Categori:Pobl o Gaerdydd